**KLAIPĖDOS LOPŠELIS-DARŽELIS „ŽIBURĖLIS“**

**„GILUMINIO“ VIDAUS AUDITO, VYKUSIO 2019 M. SAUSIO-GEGUŽĖS MĖNESIAIS,**

**REZULTATAI**

Atliktas „giluminis“ įstaigos vidaus auditas, vadovaujantis „Ikimokyklinio ugdymo mokyklos vidaus audito metodika“, patvirtinta 2005-07-22 d. ŠMM įsakymu Nr. ĮSAK-1557.

„Giluminiam“ auditui buvo pasirinktas pagalbinis rodiklis **2.4.1. Šeimos įtraukimas į vaikų ugdymo(si) procesą.**

„Giluminiame“ audite dalyvavo pedagogai ir tėvai. Naudoti 3 respondentų apklausos metodai:

1. Anketinė apklausa,

2. Dokumentų analizė,

3. Diskusijų grupė.

1. Anketinė apklausa. Išdalinta klausimynų: 17 - mokytojams, 5 - specialistams, 169 – tėvams.

Grąžinta klausimynų: 17- mokytojų, 5 – specialistų, 127 – tėvų.

„Giluminio“ audito rezultatai ir išvados aptarti mokytojų tarybos 2019-06-04 d. posėdyje, protokolas Nr. V4-2. Numatytos rekomendacijos ir tolesnis rezultatų panaudojimas rengiant strateginį ir metinį veiklos planą: lapkričio mėnesį numatyta kūrybinė teminė savaitė **„Aš, tėtis ir mama – tikrai draugiška šeima“.**

**„GILUMINIO“ ĮSTAIGOS ĮSIVERTINIMO APIBENDRINTOS IŠVADOS:**

**Tėvų apklausos rezultatai (127 anketos):**

1. 85% tėvų puikiai vertina grupės pedagogų bendravimą ir santykiu su jų vaiku. 15% tėvų vertina gerai.
2. 72% tėvų įvertino puikiai jų lūkesčius vaiko ugdymo ir priežiūros klausimais. 27% įvertino gerai, 1% - patenkinamai.
3. 50% tėvų mano, kad ugdymas darželyje ir namuose yra tarpusavyje labai panašūs. 46% mano, kad panašūs, 4% mano, kad nelabai.
4. 73% tėvų labai tenkina pedagogų ir tėvų bendravimo ir bendradarbiavimo kokybė, 26% tenkina, 1% - nelabai tenkina.
5. 56% tėvų labai dažnai kalba apie jų vaiko pasiekimus, pažangą ir elgesį. 43% - kalba, 1% - nelabai kalba.
6. 55% tėvų teigia, kad jie yra aktyviai įtraukiami į ugdymo procesą darželyje, 35% teigia, kad dalyvauja šiame procese, 9% - nelabai dalyvauja, o 1 % - išvis nėra įtraukiamas į vaiko ugdymą darželyje.
7. 41% tėvų atsakė, kad patys taip pat rodo didelę iniciatyvą įsitraukti į ugdymo procesą darželyje, 39 % - įsitraukia, 13% - nelabai rodo iniciatyvą, o 7% - išvis nerodo iniciatyvos įsitraukti.
8. 51% tėvų teigia, kad yra pilnai informuojami apie medicininės, socialinės, teisinės ir psichologinės pagalbos šeimai galimybes, 35% mano, kad yra informuojami, 11% - nelabai, o 3% - išvis negauna jokios informacijos.
9. 76 % tėvų puikiai vertina pedagoginių paslaugų kokybę įstaigoje, 24% vertina gerai.
10. 76% tėvų puikiai vertina priežiūros paslaugų kokybę įstaigoje, 22% vertina gerai, 2 % vertina patenkinamai.

**Grupėse dirbančių pedagogų apklausos rezultatai (17 anketų):**

1. 71% pedagogų teigia, kad jų ir grupės tėvų santykiai yra puikūs, 23% mano, kad santykiai yra geri, 6% mano, kad jų ir tėvų tarpusavio santykiai yra patenkinami.
2. 29% ugdymo kokybę grupėje vertina puikiai, 65% - gerai,, 6% - patenkinamai.
3. 76% pedagogų vaiko priežiūros kokybę grupėje vertina puikiai, 24% - gerai.
4. 29% pedagogų atsakė, kad ugdymas namuose ir jų vadovaujamoje grupėje yra panašus, 65% atsakė, kad nelabai panašus, 6% atsakė, kad išvis nepanašus, ir nei vienas pedagogas neatsakė, kad ugdymas namuose ir grupėje yra labai artimas ir panašus.
5. 82% pedagogų tenkina bendravimo ir bendradarbiavimo su grupės tėvais kokybė, 18% - nelabai tenkina, ir nei vienas pedagogas neatsakė, kad labai tenkina.
6. 59% pedagogų teigia, kad nuolat kalba su tėvais apie jų vaiko pasiekimus, daromą pažangą ir elgesį, 41% atsakė, kad kalba.
7. 47% grupėje dirbančių pedagogų teigia, kad nuolat stengiasi įtraukti tėvus į ugdymo procesą darželyje, 53% - stengiasi.
8. 29% pedagogų mano, kad tėvai labai stengiasi ir rodo iniciatyvą įsijungti į veiklą grupėje, įstaigoje, 35% - stengiasi, 29% - nelabai, o 7% - išvis nerodo iniciatyvos.
9. 65% pedagogų teigia, kad jie pilnai informuoja tėvus apie medicininės, socialinės, teisinės ir psichologinės paramos šeimai galimybes, 35% teigia, kad jie informuoja tėvus.
10. 65% grupėje dirbančių pedagogų puikiai vertina vaikui suteikiamų pedagoginių paslaugų kokybę įstaigoje, 29% vertina gerai, 6% vertina patenkinamai.
11. 65% pedagogų puikiai vertina priežiūros vaikui kokybę įstaigoje, 35% vertina gerai.

**Specialistų apklausos rezultatai (5 anketos):**

1. 20% specialistų atsakė, kad labai dažnai bendrauja su jų veiklas lankančių vaikų tėvais, 80% - dažnai.
2. 40% specialistų teigia, kad jų ir tėvų santykiai yra puikūs, 60% teigia, kad santykiai yra geri.
3. 20% specialistų labai patenkinti bendravimo ir bendradarbiavimo su tėvais kokybe, 60% - patenkinti, 20% - nelabai patenkinti.
4. 40% specialistų labai dažnai kalba su tėvais apie jų vaikų pasiekimus, pažangą, elgesį, 60% - kalba.
5. 40% specialistų labai stengiasi įtraukti tėvus į ugdymo procesą darželyje, 60% - stengiasi tai daryti.
6. 40% specialistų labai stengiasi organizuoti renginius, kuriuose galėtų dalyvauti tėvai, 20% - stengiasi, 0 40% - nelabai stengiasi.
7. 20% specialistų teigia, kad tėvai yra labai iniciatyvūs ir noriai dalyvauja renginiuose, 20% mano, kad tėvai iniciatyvūs, o 60% mano, kad tėvai nelabai iniciatyvūs ir aktyvūs.
8. 40% specialistų mano, kad įstaigoje vaikams suteikiamų pedagoginių paslaugų kokybė yra puiki, 60% mano, kad kokybė yra gera.
9. 40% specialistų mano, kad įstaigoje vaikams suteikiamų priežiūros paslaugų kokybė yra puiki, 60% mano, kad kokybė yra gera.

**„GILUMINIO“ ĮSTAIGOS ĮSIVERTINIMO APIBENDRINTOS REKOMENDACIJOS:**

1. Organizuoti renginius, veiklas, skatinančius įtraukti tėvus dalyvauti ugdymo procese ar jį stebėti.
2. Skatinti tėvų iniciatyvumą įsijungti į ugdymo procesą darželyje.
3. Siekti vieningo ugdymo supratimo tarp tėvų ir pedagogų.
4. Parengti tėvams lankstinukus, informaciją grupių stenduose apie vaiko ugdymosi ypatumus įvairiais amžiaus tarpsniais, tėvų ir pedagogų tikslingą pagalbą vaikui.
5. Pedagogams lankyti seminarus, skirtus ugdyti bendravimo ir bendradarbiavimo gebėjimus su šeima.

Parengė VAK grupė: L. Povilonienė, L. Matvijenko, J. Abramova, N. Derevianko